ΓΡΑΠΤΗ ΕΡΩΤΗΣΗ P-2718/02

υποβολή: Rolf Linkohr (PSE) προς την Επιτροπή

(20 Σεπτεμβρίου 2002)

Θέμα: Αξιολόγηση των αντιδραστήρων 1 έως 4 του πυρηνικού εργοστασίου του Κοζλοντούι

Η Ευρωπαϊκή Επιτροπή κατέληξε κατά την αξιολόγηση του πυρηνικού εργοστασίου του Κοζλοντούι σε μια πολύ περίεργη απόφαση.

Γιατί δεν εφάρμοσε η Επιτροπή κατά την αξιολόγηση των αντιδραστήρων 1 έως 4 του πυρηνικού εργοστασίου του Κοζλοντούι τα πορίσματα του Διεθνούς Οργανισμού Ατομικής Ενέργειας·

Εφάρμοσε η Επιτροπή άλλα κριτήρια από τον ΔΟΑΕ· Γιατί· Εάν ναι, ποια είναι τα κριτήρια αυτά· Ποιος τα έθεσε· Ποιος έλαβε την απόφαση να ακολουθηθούν άλλα κριτήρια από αυτά του ΔΟΑΕ, και πότε·

Έλαβε η Επιτροπή την απόφασή της με βάση κάποια έκθεση εμπειρογνωμόνων· Εάν ναι, ποιοι είναι αυτοί οι εμπειρογνώμονες·

Κοινή απάντησητου κ. Verheugen εξ ονόματος της Επιτροπήςστις γραπτές ερωτήσεις E-2527/02 και P-2718/02

(29 Οκτωβρίου 2002)

Σε απάντηση στην ερώτηση του Αξιότιμου Μέλους του Κοινοβουλίου, η Επιτροπήπενθυμίζει ότι η ομάδα εργασίας για την πυρηνική ασφάλεια της Ομάδας των Επτά έχει καταλήξει στο συμπέρασμα ότι τα χαρακτηριστικά σχεδιασμού ορισμένων τύπων πυρηνικών αντιδραστήρων, δηλαδή των μοντέλων RBMK και VVER 440/230, δεν περιλαμβάνουν ορισμένες διατάξεις ασφαλείας, με αποτέλεσμα ναπάρχουν ελλείψεις που δεν μπορούν να καλυφθούν πλήρως με μέτρα εκσυγχρονισμού.

Η Επιτροπήπενθυμίζει ότι, στο μνημόνιο συμφωνίας πουπογράφηκε το 1999, η Βουλγαρία ανέλαβε τη δέσμευση να προβεί στην πρόωρη παύση λειτουργίας των μονάδων 1 και 2 του πυρηνικού σταθμού ηλεκτρικής ενέργειας του Κοζλοντούι έως το τέλος του 2002 και των μονάδων 3 και 4 πριν από τις ημερομηνίες που είχαν προβλεφθεί αρχικά το 2008 και το 2010 αντίστοιχα, δηλαδή, κατά τη γνώμη της Επιτροπής, έως το 2006 το αργότερο. Η απαίτηση να προβεί η Βουλγαρία στην πρόωρη παύση λειτουργίας των μονάδων 1 έως 4 του πυρηνικού σταθμού του Κοζλοντούι αποτελεί μέρος της κοινής διαπραγματευτικής θέσης της ΕΕ για το κεφάλαιο της ενέργειας, η οποίαιοθετήθηκε από τα κράτη μέλη ως συμβαλλόμενα μέρη κατά τη διάσκεψη προσχώρησης. Τελευταία, η βουλγαρική κυβέρνηση ανακοίνωσε ότι επιθυμεί να κλείσει τις μονάδες 3 και 4 το 2006, σύμφωνα με την κοινή θέση της ΕΕ, και ζήτησε να γίνει επιθεώρηση από ομότιμους ειδικούς των μονάδων αυτών.

Η πρόσφατη έκθεση του Διεθνούς Οργανισμού Ατομικής Ενέργειας (ΔΟΑΕ) για τις μονάδες 3 και 4 του Κοζλοντούι, είναι το αποτέλεσμα αποστολής εμπειρογνωμόνων του ΔΟΑΕ που πραγματοποιήθηκε μεταξύ της 24ης και 28ης Ιουνίου 2002. Η αποστολή αυτή αποτελεί συνέχεια τριών προηγούμενων αποστολών που πραγματοποίησε ο ΔΟΑΕ στους τομείς του σχεδιασμού και της λειτουργίας για την αξιολόγηση των προηγούμενων συστάσεων ή προτάσεων για τις μονάδες 3 και 4 του σταθμού του Κοζλοντούι, συμπεριλαμβανομένης της ασφάλειας σχεδιασμού, της σεισμικής ασφάλειας και της λειτουργικής ασφάλειας. Όσον αφορά το μεγαλύτερο μέρος των λειτουργικών θεμάτων, η αποστολή επιθεώρησης της ασφάλειας αναγνώρισε ότιπάρχουν σημαντικές βελτιώσεις που καταδεικνύουν τη βούληση της Διεύθυνσης και του προσωπικού του Κοζλοντούι να βελτιώσουν σταθερά τη λειτουργική ασφάλεια. Τόσο η ομάδα επιθεώρησης όσο και ο ίδιος ο πυρηνικός σταθμός του Κοζλοντούι αναγνωρίζουν ότι, σε πολλούς τομείς, απαιτείται σταθερή διαδικασία βελτίωσης και ότι πρέπει να διατηρηθεί, και στο μέλλον, η ίδια πολιτική εκσυγχρονισμού των διατάξεων ασφαλείας. Ωστόσο, η έκθεση δεν αναφέρει σε ποιο βαθμό οι ελλείψεις πουπήρχαν στον αρχικό σχεδιασμό αντισταθμίζονται επαρκώς από τα αποτελέσματα του προγράμματος εκσυγχρονισμού.

Η Επιτροπήπενθυμίζει επίσης ότι,πό την αιγίδα του Συμβουλίου, τον Ιούνιο του 2001(1) εκπονήθηκε έκθεση για την πυρηνική ασφάλεια στο πλαίσιο της διεύρυνσης, μετά την οποία ακολούθησε έκθεση προόδου της επιθεώρησης από ομότιμους ειδικούς τον Ιούνιο του 2002. Οι λεπτομέρειες του προγράμματος εκσυγχρονισμού που διεξήχθη κατά τα παρελθόντα έτη στον πυρηνικό σταθμό του Κοζλοντούι εξετάστηκαν και από την έκθεση έγινε φανερό ότι το σημερινό πρόγραμμα για την ενίσχυση της ασφάλειας στις μονάδες 3 και 4 θα μπορούσε να συμβάλει στη μείωση των αρχικών ελλείψεων και στη διασφάλιση της λειτουργίας μέχρι το πρόωρο κλείσιμο των μονάδων αυτών. Σε αμφότερες τις περιπτώσεις, η κατάσταση και οι εξελίξεις όσον αφορά την πυρηνική ασφάλεια στιςποψήφιες χώρες έχουν αντιμετωπιστεί από την ομάδα του Συμβουλίου για θέματα ατομικής ενέργειας και την ad-hoc ομάδα εργασίας για την πυρηνική ασφάλεια. Όπως αναφέρεται στην έκθεση του Συμβουλίου για την πυρηνική ασφάλεια στο πλαίσιο της διεύρυνσης, τα κράτη μέλη θεωρούν ότι

η παρούσα αξιολόγηση δεν περιλαμβάνει καμία μεταφορά αρμοδιοτήτων από τα κράτη μέλη στην Κοινότητα. Στην έκθεση αυτή, οι εμπειρογνώμονες των κρατών μελών έχουν επιβεβαιώσει την ανάγκη να τηρηθούν οι δεσμεύσεις για την παύση λειτουργίας, δεδομένου ότιφίστανται ελλείψεις σε σχέση με τις απαιτήσεις ασφαλείας και τις πρακτικές ασφαλείας γενικής εφαρμογής στην Ένωση.

(1) http://register.consilium.eu.int/pdf/en/01/st09/09181-a1en1.pdf.